Under mål nr. 4 (at lette EU-borgernes adgang til bedre og sikrere sundhedsydelser.) gav programmet støtte til:

Under mål nr. 3 (at bidrage til innovative, effektive og bæredygtige sundhedssystemer) blev flere aktioner lanceret. Af eksempler kan nævnes frivilligt samarbejde vedrørende prisfastsættelse af lægemidler mellem medlemsstaternes nationale myndigheder med ansvar for prisbestemmelser og refusionsordninger (benævnt EURIPID-samarbejdet), anden fase af oplysnings- og kommunikationskampagnen om den nye forordning om medicinsk udstyr og møder i EU's ekspertgrupper, der arbejder med effektive metoder til investering i sundhed og den fælles vurdering af medicinsk udstyr.

Under mål nr. 2 (at beskytte EU-borgerne mod alvorlige grænseoverskridende sundhedstrusler) var fokus i 2018 på at styrke beredskabet, herunder laboratoriekapacitet, og på at gennemføre internationale sundhedsregulativer i EU. En fælles aktion blev lanceret til opbygning af kapacitet til at modvirke sundhedstrusler i EU-landene, herunder øget samarbejde med nabolandene. EU's samlede bidrag var på 7,9 mio. EUR.

Under mål nr. 1 (at fremme sundhed, forebygge sygdomme og skabe gunstige miljøer for en sund livsstil) blev fem projekter finansieret med et samlet EU-bidrag på 6,8 mio. EUR som støtte til bedste praksis vedrørende sundhedsfremme og forebyggelse af ikkeoverførbare sygdomme med henblik på at reducere ulighed på sundhedsområdet og udbygning af den integrerede pleje.

Det årlige arbejdsprogram for 2018 omfattede den første indkaldelse af projekter til støtte for gennemførelse af eksisterende bedste praksis, der var blevet udvalgt og valideret af Styringsgruppen vedrørende Sundhedsfremme, Sygdomsforebyggelse og Håndtering af Ikkeoverførbare Sygdomme på baggrund af aftalte kriterier.

Arbejdsdokumentet fra Kommissionens tjenestegrene, der ledsager denne rapport, beskriver de nøgleaktioner, der er blevet medfinansieret under programmet, og hvoraf resultaterne forelå i 2018, samt tabeller med detaljerede oplysninger om alle medfinansierede aktiviteter og kontrakter. Det indeholder ligeledes oplysninger om de aktioner, der er blevet gennemført under de tematiske hovedprioriteter for tidligere årlige arbejdsprogrammer, hvoraf resultaterne ligeledes forelå i 2018.

Denne rapport dækker gennemførelsen af det årlige arbejdsprogram for 2018 under det tredje sundhedsprogram for perioden 2014-2020 ("programmet"). I medfør af artikel 13, stk. 1, i forordningen om programmet skal Europa-Kommissionen aflægge rapport til sundhedsprogramudvalget om gennemførelsen af alle aktioner, der finansieres via programmet, og holde Europa-Parlamentet og Rådet underrettet. Denne rapport, der indeholder oplysninger om budgettet for 2018, og hvordan budgettet blev anvendt, har til formål at opfylde sidstnævnte krav.

·Orpha Codes-projektet, der skal udbygge et kodesystem til identifikation af sjældne sygdomme i de nationale sundhedsinformations- og refusionssystemer

·administration af de 23 eksisterende europæiske netværk af referencecentre (ERN) samt etablering af et nyt netværk af referencecentre; eUROGEN og

·fortsat drift frem til 2021 af Orphanet-netværket, der samler nationale teams på tværs af EU i arbejdet med at indsamle, validere og udbrede vigtig information om sjældne sygdomme.

Kommissionen og Forvaltningsorganet for Forbrugere, Sundhed, Landbrug og Fødevarer (CHAFEA) sikrer, at resultaterne af programmet bliver bredt formidlet gennem egnede kommunikations- og formidlingsaktiviteter. Medlemsstaterne og ikke-EU-lande, der deltager i programmet, tilskyndes ligeledes til at bidrage til formidlingen af resultaterne af de medfinansierede aktioner og afdække mulighederne for synergi med EU's øvrige finansieringsprogrammer. Oplysningsaktiviteterne omfattede afholdelse af otte informationsdage for at informere om finansieringsmulighederne under arbejdsprogrammet for 2018 i samarbejde med netværket af nationale kontaktpunkter.

Parallelt med disse initiativer er Kommissionen ansvarlig for at overvåge gennemførelsen af det tredje sundhedsprogram. CHAFEA og GD SANTE har medvirket til dataindsamlingen, hvor dokumenter vedrørende 70 aktioner blev gennemgået (tekniske rapporter, bæredygtighedsplaner, evalueringer osv.) med henblik på at gennemgå og udtrække relevante data til analyse af baseline og modellering af virkninger. Undersøgelsen dannede grundlag for Kommissionens beslutning om fremtidige EU-aktioner på sundhedsområdet under den flerårige finansielle ramme (FFR) for perioden 2021-2027 .





ÅRETS HØJDEPUNKTER

Arbejdsprogrammet for 2018 fokuserede generelt på sundhedsprogrammets fire specifikke mål.

Under mål nr. 1 (at fremme sundhed, forebygge sygdomme og skabe gunstige miljøer for en sund livsstil) lancerede CHAFEA tre projektindkaldelser vedrørende gennemførelse af bedste praksis inden for sundhedsfremme, forebyggelse af ikkeoverførbare sygdomme og udbygning af den integrerede pleje.

Den første indkaldelse omhandlede gennemførelse af eksisterende bedste praksis fastlagt i medlemsstaterne og valideret i henhold til aftalte kriterier af Styringsgruppen vedrørende Sundhedsfremme, Sygdomsforebyggelse og Håndtering af Ikkeoverførbare Sygdomme.

To projekter blev medfinansieret for at støtte udbredelse af bedste praksis og opskalering heraf på nationalt og europæisk niveau. De konkrete eksempler på bedste praksis hørte under områderne sundhedsfremme, forebyggelse af ikkeoverførbare sygdomme og reduktion af ulighed på sundhedsområdet.

1.Formålet med projektet #Stay Healthy - Cardiovascular Risk Prevention (YOUNG50) er at overføre den italienske CARDIO 50-screeningsmodel til aktiv forebyggelse hos personer, der er fyldt 50 år, som er udpeget som bedste praksis, til Litauen, Rumænien og Luxembourg. Ved hjælp af tidlig påvisning, behandling af risikofaktorer og opfølgning forventer man at skabe fordele for personer, der modtager rådgivning, og forbedre personernes livsstil eller medicinske parametre. EU-finansiering på 983 255 EUR blev stillet til rådighed.

2.Projektet bag den europæiske model for fysisk aktivitet på recept (EUPAP) har til formål at overføre den svenske model for fysisk aktivitet på recept, der er udpeget som bedste praksis, til ti andre EU-lande. EU-finansiering på 1 346 154 EUR blev stillet til rådighed.

Den anden indkaldelse omhandlede integreret pleje, og de foreslåede foranstaltninger havde til formål at hjælpe sundhedsmyndighederne med at gennemføre reformer af deres sundhedssystemer. Den fastlagte målsætning var at hjælpe lokale og regionale sundhedsmyndigheder med at udvikle den nødvendige kapacitet til at implementere integreret pleje med anvendelse af en række generelle designprincipper og tilhørende byggemoduler, der er fastlagt på området af ekspertgruppen om vurdering af sundhedssystemernes resultater . Følgende to projekter blev finansieret:

1.Evidensbaseret vejledning i opskalering af integreret pleje i Europa (VIGOUR) . Projektet var baseret på et konsortium af 15 støttemodtagere fra ni EU-lande samt Det Forenede Kongerige, og det modtog EU-støtte på 1 827 608 EUR.

2.Tilpasset vidensoverførsel og adgang til skræddersyede, evidensbaserede materialer om integreret pleje (SCIROCCO Exchange) . Projektet undersøger lokalområdernes parathed til at indføre integreret pleje. Til det formål anvendes det internetbaserede selvevalueringsværktøj SCIROCCO til at afdække lokale behov og baggrunden for at overføre metoden til integreret pleje. Det skal danne baggrund for at udarbejde en skræddersyet model til kapacitetsopbygning og tilpasset assistance til de nationale og regionale social- og sundhedsmyndigheder. Projektet var baseret på et konsortium af 14 støttemodtagere fra 8 EU-lande samt Det Forenede Kongerige, og det modtog EU-støtte på 1 508 988 EUR.

Den tredje indkaldelse omhandlede ernæring, og formålet var at udbrede oplysningsinitiativer om fuldkorn til interesserede lande.

Formålet med den europæiske aktion vedrørende fuldkornspartnerskaber (WholEUGrain) er at udbrede den danske model for bedste praksis vedrørende fuldkornspartnerskaber og at fremme folkesundhed gennem sund kost. Ved at etablere offentlig-private fuldkornspartnerskaber i de enkelte lande har projektet som formål at støtte sygdomsforebyggelse, reducere uligheder og opbygge miljøer, der støtter en sund livsstil. Projektet omfatter fem partnere fra fire lande, og det modtog EU-støtte på 855 410 EUR.

Under en servicekontrakt med samme målsætning har CHAFEA gennemført andre aktiviteter vedrørende reduktion af alkoholrelaterede skader med det formål at støtte implementering af bedste praksis, herunder metoder fastlagt af EU-landene under den fælles aktion vedrørende reduktion af alkoholrelaterede skader (2014-2016). CHAFEA har ligeledes administreret en række undersøgelser til støtte for gennemførelsen af EU-lovgivningen om tobaksprodukter.

Under mål nr. 2 (at beskytte EU-borgerne mod alvorlige grænseoverskridende sundhedstrusler) blev den fælles aktion SHARP igangsat i en række EU-lande og andre lande, der deltager i programmet. Formålet med den fælles aktion er at sætte EU bedre i stand til at håndtere alvorlige grænseoverskridende sundhedstrusler og støtte gennemførelsen af internationale sundhedsregulativer. Et andet mål er at fremskynde gennemførelsen af EU-lovgivningen vedrørende alvorlige grænseoverskridende sundhedstrusler. Den fælles aktion omfatter 26 tilknyttede partnere, 33 associerede enheder og 9 samarbejdspartnere i 30 lande (24 EU-lande, 3 EØS-/EFTA-lande og 3 europæiske nabolande). EU's samlede bidrag var på 7,9 mio. EUR.